অনলাইন ডেস্ক ॥ আমেরিকার ইয়োসেমাইট ন্যাশনাল পার্কে ছবি তুলতে গিয়েছিলেন ফোটোগ্রাফার ম্যাথিউ ডিপ্পেল। হুট করেই তাঁর নজর যায় এক্কেবারে টাফ্ট পয়েন্টে। নজর যে যাওয়ারই কথা। কারণ, সেখানেই প্রেম নিবেদন করছিলেন এক যুগল। সঙ্গে সঙ্গে ২৪ বছরের ম্যাথিউ তাঁর ক্যামেরা বার করে ফ্রেমবন্দি করেন দুর্লভ সেই মুহূর্ত। ম্যাথিউ ছবিটি তোলেন চলতি বছরের ৬ অক্টোবর। কিন্তু ম্যাথিউ তো বটেই এমনকি আজ অবধি সেই যুগলকে খুঁজে পেলেন না কেউ।